Towarstwo Margarećineje hěty spěchowanske srědki dóstało
Wulka Dubrawa (HN/SN). Wulke wjeselo knježeše wčera we Wulkodubrawskej Margarećinej hěće. Tam móža nětko skónčnje třěchu 120 lět stareho fabrikskeho twarjenja ponowić, hdźež je spěchowanske towarstwo muzej zaměstniło. Móžno je to z 30 000 eurami spěchowanskich srědkow, kotrež je šef sakskeje statneje kenclije dr. Fritz Jäckel (CDU) zastupjerjam spěchowanskeho towarstwa wčera přepodał. Přitomna bě zapósłanča zwjazkoweho sejma Marja Michałkowa (CDU), kotraž je do přewróta w Margarećinej hěće dźěłała.
pol_Latn szl_Latn